
ΑΠΟΦΑΣΕΙ Σ 

Αριθ. 851/ΑΣ 1557 (1) 

Συγκρότηση του Συμβουλίου Ταγμάτων Αριστείας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Του άρθρου 6παρ.1 του Ν. 106/75 «περί των Ταγμά¬ 
των Αριστείας» (ΦΕΚ 171/Α). 

2. Του Νόμου 1298/11.10.82 «περί Συμβουλίου Ταγμά¬ 
των Αριστείας» (ΦΕΚ 128/Α'). 

3. Του άρθρου 4 παρ. 3του Ν. 2993/26.3.2002 «περίτου 
Κωδικός Οργανισμού Δικαστηρίων και άλλες διατάξεις» 
(ΦΕΚ 58/Α'), 

ΣΥΓΚΡΟΤΟΥΜΕ 

Το Συμβούλιο Ταγμάτων Αριστείας, με διετή θητεία, που 
απαρτίζεται από: 

Πρόεδρο 

- Αναστάσιο Σκοπελίτη, Πρέσβυ, Υπηρεσιακό Γενικό 
Γραμματέατου Υπουργείου Εξωτερικών 

Μέλη 

- Απόστολο Μπότσο, τ. Πρόεδρο του Ελεγκτικού Συνε¬ 
δρίου Μεγαλόσταυρο του Τάγματος του Φοίνικος. 

- Κωνσταντίνο -Δημήτριο Γεωργίου, Πρέσβυ ε.τ., Μεγα¬ 
λόσταυρο του Τάγματος του Φοίνικος. 


- Ευστράτιο Βολάνη, Πρόεδρο του Νομικού Συμβουλίου 
του Κράτους. 

- Γρηγόριο Σκαλκέα, Πρόεδρο της Ακαδημίας Αθηνών. 

- Ταξίαρχο Χρήστο Σπυρόπουλο, εκπρόσωπο του Γενι¬ 
κού Επιτελείου Εθνικής Άμυνας. 

- Κωνσταντίνο Ράλλη, Πληρεξούσιο Υπουργό Β', Διευ¬ 
θυντή του Διπλωματικού Γ ραφείου της Προεδρίας της 
Δημοκρατίας. 

Εισηγητής ορίζεται η Διευθυντής της Διευθύνσεως Εθι¬ 
μοτυπίας του Υπουργείου Εξωτερικών Δανάη-Μαγδαλη- 
νή Κουμανάκου, Πληρεξούσια Υπουργός Β'. 

Χρέη Γραμματέως εκτελεί η Άννα Βοζίου, Ακόλουθος 
Πρεσβείας, στην Διεύθυνση Εθιμοτυπίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2003 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ. 1726 (2) 

Διαδικασία προκαταρκτικής περιβαλλοντικής εκτίμησης 
και αξιολόγησης, έγκρισης περιβαλλοντικών όρων, 
καθώς και έγκρισης επέμβασης ή παραχώρησης δά¬ 
σους ή δασικής έκτασης στα πλαίσια της έκδοσης 
άδειας εγκατάστασης σταθμών ηλεκτροπαραγωγής, 
από Ανανεώσιμες Πηγές Ενέργειας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΓΕΩΡΓΙΑΣ- 

ΠΟΛΙΤΙΣΜΟΥ- ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τον Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑ137), όπως ισχύει, σε συνδυασμό με το Π.Δ. 
381/1989 «Οργανισμός του Υπουργείου Βιομηχανίας, 
Ενέργειας και Τεχνολογίας» (ΦΕΚ Α 168) και το Π.Δ. 
27/1996 «Συγχώνευση των Υπουργείων Τουρισμού, Βιο¬ 
μηχανίας, Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚΑ 19). 

β) Τον Ν. 2244/1994 «Ρύθμιση θεμάτων ηλεκτροπαρα¬ 
γωγής από ανανεώσιμες πηγές ενέργειας και από συμβα¬ 
τικά καύσιμα και άλλες διατάξεις» (ΦΕΚ Α 168). 

γ) Τον Ν. 2773/1999 «Απελευθέρωση της αγοράς ηλε¬ 
κτρικής ενέργειας - Ρύθμιση θεμάτων ενεργειακής πολι¬ 
τικής και λοιπές διατάξεις» (ΦΕΚΑ286). 

δ) Τον Ν. 3010/2002 «Εναρμόνιση του Ν. 1650/1986 με 
τις Οδηγίες 97/11 Ε.Ε. και 96/61 Ε.Ε., διαδικασία οριοθέ- 
τησης και ρυθμίσεις θεμάτων για τα υδατορέματα και άλ¬ 
λες διατάξεις» (ΦΕΚΑ91) και ειδικότερα το άρθρο2παρ. 
10β αυτού. 

ε) Τον Ν. 2941/2001 «Απλοποίηση διαδικασιών ίδρυσης 
εταιρειών, αδειοδότησης Ανανεώσιμων Πηγών Ενέργει¬ 
ας, ρύθμιση θεμάτων της Α.Ε. «ΕΛΛΗΝΙΚΑ ΝΑΥΠΗΓΕΙΑ» 
και άλλες διατάξεις» (ΦΕΚΑ201) και ειδικότερα το άρθρο 
2 παρ. 7 και 10β αυτού. 

στ) Τον Ν. 3017/2002 «Κύρωση του Πρωτοκόλλου του 
Κιότο στη Σύμβαση - πλαίσιο των Ηνωμένων Εθνών για 
την αλλαγή του κλίματος» (ΦΕΚΑ 117). 

ζ) Τον Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (ΦΕΚ Α 
153). 

η) Τον Ν. 1127/81 «Περί κυρώσεως της εις Λονδίνον 
την 6η Μαίου 1969 υπογραφείσης Ευρωπαϊκής Συμβά- 
σεως δια την προστασίαν της Αρχαιολογικής Κληρονο¬ 
μιάς». 

θ) Την 15393/2332/2002 Κ.Υ.Α (ΦΕΚ Β 1022). 

I) Το Ν.Δ. 86/69«ΠερίΔασικού Κώδικα» (ΦΕΚΑ'7). 

ια) Τον Ν.998/79 «περί προστασίας των δασών και δασι¬ 
κών εν γένει εκτάσεων της χώρας όπως τροποποιήθηκε 
και ισχύει» (ΦΕΚ Α' 289). 

ιβ) Την 11014/703/ Φ104/14.3.2003 Κ.Υ.Α. (ΦΕΚ Β'332). 

ιγ) Τις δεσμεύσεις της χώρας που απορρέουν από την 
Οδηγία 2001/77/ΕΟ «Γιατην προαγωγή του ηλεκτρισμού 
από ανανεώσιμες πηγές ενέργειας στην εσωτερική αγο¬ 
ρά ηλεκτρικής ενέργειας» (128.10.2001). 

ιδ) Την ανάγκη προώθησης των Ανανεώσιμων Πηγών 
Ενέργειας στη χώρα. 

ιε) Το γεγονός ότι η εφαρμογή της παρούσας απόφα¬ 
σης δεν επιφέρει οικονομική επιβάρυνση στο Ελληνικό 
Δημόσιο, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Πεδίο εφαρμογής 

1. Οι ρυθμίσεις της παρούσας απόφασης εφαρμόζο¬ 
νται για την έκδοση της πράξης με την οποία διενεργείται 
προκαταρκτική περιβαλλοντική εκτίμηση και αξιολόγηση, 
καθώς και για την έγκριση περιβαλλοντικών όρων και την 
έγκριση επέμβασης ή παραχώρησης, στα πλαίσια της έκ¬ 
δοσης άδειας εγκατάστασης σταθμών ηλεκτροπαραγω¬ 
γής, από Ανανεώσιμες Πηγές Ενέργειας (Α.Π.Ε.) όπως 
ορίζονται στο άρθρο 2 του Ν. 2773/1999, όπως ισχύει, και 
ειδικότερα από αιολική ενέργεια και ενέργεια από μικρά 
υδροηλεκτρικά έργα. 

2. Με τις ρυθμίσεις της παρούσας απόφασης ορίζονται 
με ρητή αναφορά οι αδειοδοτούσες υπηρεσίες, οι γνω- 
μοδοτούντες φορείς, το ακριβές και ρητώς προσδιοριζό¬ 
μενο αντικείμενο γνωμοδότησης κάθε φορέα, οι προθε¬ 
σμίες αδειοδότησης και οι αποκλειστικές προθεσμίες 
γνωμοδότησης. 


ΚΕΦΑΛΑΙΟ Β' 

ΑΡΜΟΔΙΕΣ ΥΠΗΡΕΣΙΕΣ ΚΑΙ ΦΟΡΕΙΣ 
Άρθρο 2 

Αδειοδοτούσες Υπηρεσίες 

1. Όλα τα αιτήματα θα εξετάζονται και θα αδειοδοτού- 
νται κατά ενιαίο τρόπο από μία αδειοδοτούσα αρχή, η 
οποία θα είναι: 

α) Για την Προκαταρκτική Περιβαλλοντική Εκτίμηση 
και Αξιολόγηση (Π.Π.Ε.Α.) και για την έγκριση περιβαλ¬ 
λοντικών όρων (Ε.Π.Ο): 

αΐ) Η Ειδική Υπηρεσία Περιβάλλοντος (ΕΥΠΕ) του 
Υ.ΠΕ.ΧΩ.Δ.Ε., για όλα τα έργα ΑΠΕ ανεξαρτήτως κατη¬ 
γορίας του Ν. 3010/2002, τα οποία προτείνεται να κατα¬ 
σκευαστούν σε προστατευόμενες περιοχές (Βαπίδαη 
Ναίυτα 2000, εθνικούς δρυμούς, αισθητικά δάση και δια¬ 
τηρητέα μνημεία της φύσης) καθώς και για όλα τα έργα 
ΑΠΕ ανεξαρτήτως περιοχής εγκατάστασης που υπάγο¬ 
νται στην 1η Υποκατηγορία της Πρώτης (Α') κατηγορίας 
του Ν. 3010/2002, και εξειδικεύτηκαν με την υπουργική 
απόφαση 15393/2332/2002 (ΦΕΚ Β 1022), με εξαίρεση τα 
μικρά υδροηλεκτρικά έργα, όπως αυτά προσδιορίζονται 
στο εδ. 4του άρθρου 2του Ν. 2773/99, με μήκος αγωγού 
προσαγωγής/ εκτροπής μικρότερου των τριών (3) χιλιο¬ 
μέτρων. 

α2) Η Διεύθυνση Περιβάλλοντος και Χωροταξίας 
(ΔΙ.ΠΕ.ΧΩ.) της οικείας Περιφέρειας, για τα έργα ΑΠΕ 
που υπάγονται στη 2η Υποκατηγορία της Πρώτης (Α') κα¬ 
τηγορίας του Ν. 3010/02 όπως εξειδικεύτηκαν με την 
υπουργική απόφαση 15393/2332/2002. Το αυτό ισχύει και 
για τα μικρά υδροηλεκτρικά έργα, όπως αυτά προσδιορί¬ 
ζονται στο εδ. 4 του άρθρου 2 του Ν. 2773/99, με μήκος 
αγωγού προσαγωγής / εκτροπής μεγαλυτέρου του ενός 
(1) και μικρότερου των τριών (3) χιλιομέτρων καθώς, και 
για τα έργα της 3ης Υποκατηγορίας της Δεύτερης (Β) κα¬ 
τηγορίας για τα οποία δεν ιδρύεται αρμοδιότητα της οι¬ 
κείας Υπηρεσίας Περιβάλλοντος της Νομαρχιακής Αυτο¬ 
διοίκησης, σύμφωνα μετά κατωτέρω υπό (α3) ειδικότερα 
οριζόμενα. 

α3) Η αρμόδια Υπηρεσία Περιβάλλοντος της οικείας 
Νομαρχιακής Αυτοδιοίκησης για τα έργα ΑΠΕ που υπά¬ 
γονται στην 4η Υποκατηγορία της Δεύτερης (Β') Κατηγο¬ 
ρίας του Ν. 3010/02, όπως εξειδικεύτηκαν με την υπουρ¬ 
γική απόφαση 15393/2332/2002, καθώς και για τα έργα 
ΑΠΕ που υπάγονται στην 3η Υποκατηγορία της Δεύτερης 
(Β') Κατηγορίας, αφού κατόπιν αξιολογήσεώς τους από 
την αρμόδια Υπηρεσία Περιβάλλοντος της οικείας Περι¬ 
φέρειας, κριθούν ως υπαγόμενα στην αρμοδιότητα της 
οικείας Νομαρχιακής Αυτοδιοίκησης κατ’ εφαρμογή του 
άρθρου 9 παρ. 1 και 2 της ΚΥΑ 11014/703/Φ 104/ 
14.3.2003(ΦΕΚ Β 332) Σημειώνεται ότι για αυτή την κατη¬ 
γορία έργων δεν απαιτείται Προκαταρκτική Περιβαλλο¬ 
ντική Εκτίμηση και Αξιολόγηση. 

β) Για την Έγκριση Επέμβασης (Ε.Επ.), σε δάσος ή 
δασική έκταση: 

Ο Γ ενικός Γ ραμματέας της οικείας Περιφέρειας. 

Άρθρο 3 

Αδειοδοτούσες Υπηρεσίες Αδειών Εγκατάστασης 

Αδειοδοτούσα Αρχή για την έκδοση των αδειών εγκα¬ 
τάστασης ή επέκτασης και λειτουργίας σε σταθμούς με 
χρήση ανανεώσιμων πηγών ενέργειας είναι η οικεία Περί- 

φέρεια σύμφωνα με τις ρυθμίσεις του άρθρου 1 παρ. 1Β 
περίπτωση 1 του Ν. 2647/1998 «Μεταβίβαση αρμοδιοτή¬ 
των στις Περιφέρειες και την Αυτοδιοίκηση και άλλες δια¬ 
τάξεις» (ΦΕΚ Α 237). Αδειοδοτούσα Αρχή για την έκδοση 
αδειών εγκατάστασης ή επέκτασης και λειτουργίας σε 
μεγάλους υδροηλεκτρικούς σταθμούς είναι το Υπουρ¬ 
γείο Ανάπτυξης. 

Άρθρο 4 

Γνωμοδοτούσες Υπηρεσίες και Φορείς 

1. Για την έκδοση των παραπάνω εγκρίσεων απαιτούμε- 
νες γνωμοδοτήσεις παρέχονται αποκλειστικά από τις κα¬ 
τωτέρω υπηρεσίες και φορείς: 

α) ΓιατηνΠΠΕΑ 

- Το αρμόδιο Δασαρχείο ή η Διεύθυνση Δασών του οι¬ 
κείου Νομού εάν δεν υφίσταται αρμόδιο Δασαρχείο. 

- Η Γενική Διεύθυνση Δασών μόνον για τις εγκρίσεις Πε¬ 
ριβαλλοντικών όρων που εκδίδονται από την ΕΥΠΕ του 
ΥΠΕΧΩΔΕ 

- Η αρμόδια Πολεοδομική Υπηρεσία 

- Οι αρμόδιες Εφορείες Προϊστορικών και Κλασικών Αρ¬ 
χαιοτήτων, οι Εφορείες Βυζαντινών Αρχαιοτήτων και οι 
Εφορείες Νεοτέρων Μνημείων. 

- Ο Οργανισμός Τηλεπικοινωνιών Ελλάδος 

- Η Υπηρεσία Πολιτικής Αεροπορίας 

- Το Γενικό Επιτελείο Εθνικής Άμυνας 

- Ο Ελληνικός Οργανισμός Τουρισμού 

- Οι Οργανισμοί Ρυθμιστικού Σχεδίου και Προστασίας 
Περιβάλλοντος της Αθήνας ή της Θεσσαλονίκης, απο¬ 
κλειστικά για τα έργα ΑΠΕ που προτείνεται να εγκατα¬ 
σταθούν στις περιοχές δικαιοδοσίας των εν λόγω Οργα¬ 
νισμών και οι κατά περιφέρεια αρμόδιοι Οργανισμοί του 
άρθρου 3 του Ν. 2508/1997 (ΦΕΚ Α 124) εφόσον αυτοί 
έχουν ιδρυθεί. 

β) Για την ΕΠΟ 

- Το Νομαρχιακό Συμβούλιο της οικείας Νομαρχιακής 
Αυτοδιοίκησης 

- Οι Οργανισμοί Ρυθμιστικού Σχεδίου και Προστασίας 
Περιβάλλοντος της Αθήνας ή της Θεσσαλονίκης, απο¬ 
κλειστικά για τα έργα ΑΠΕ που προτείνεται να εγκατα¬ 
σταθούν στις περιοχές δικαιοδοσίας των εν λόγω Οργα¬ 
νισμών και οι κατά περιφέρεια αρμόδιοι Οργανισμοί του 
άρθρου 3 του Ν. 2508/1997 (ΦΕΚ Α 124) εφόσον αυτοί 
έχουν ιδρυθεί. 

γ) ΓιατηνΕ.Επ. 

-Το Δασαρχείο. 

Όλες οι αναγκαίες γνωμοδοτήσεις πρέπει να είναι πλή¬ 
ρως εμπεριστατωμένες και τεκμηριωμένες. 

Άρθρο 5 

Αντικείμενα γνωμοδοτήσεων 

Οι γνωμοδοτήσεις οι οποίες θα παρέχονται ανά περί¬ 
πτωση από τις αρμόδιες Υπηρεσίες ή Φορείς θα έχουν ως 
εξής: 

α) Δασαρχείο 

• Κατάταξη της εκτάσεως και περιγραφή της υφιστά¬ 
μενης βλάστησης στην έκταση ενδιαφέροντος βάσει των 
άρθρων 3 και 4 του Ν. 998/1979 σε Δάσος, Δασική έκταση 
κ.λπ. 

• Έλεγχος για υπαγωγή ή μη της εκτάσεως στις πλέον 


άγονες εκτάσεις σύμφωνα με τις διατάξεις της παρ. 2Αγ 
του άρθρου 13 του Ν. 1734/1987. 

• Έλεγχος για υπαγωγή υφιστάμενου εν ισχύ χαρακτη¬ 
ρισμού ή μη της εκτάσεως ως αναδασωτέας. 

• Έλεγχος για το εάν η έκταση έχει κηρυχθεί ως Εθνι¬ 
κός Δρυμός, Αισθητικό Δάσος, Διατηρητέο Μνημείο της 
φύσης, ή προστατευμένη περιοχή. 

• Έλεγχος εάν η έκταση προέρχεται από Δάση ή Δασι¬ 
κές εκτάσεις που επετράπη η αλλαγή της χρήσης τους για 
παραχώρηση, εποικιστική γη, αγροτική εκμετάλλευση. 

• Έλεγχος για την ύπαρξη αναδασωτικών ή άλλων προ¬ 
γραμμάτων για την αξιοποίησή της. 

Με βάση την ανωτέρω κατάταξη και την υπαγωγή της 
εκτάσεως το Δασαρχείο θα γνωμοδοτεί εάν με το υφι¬ 
στάμενο θεσμικό πλαίσιο επιτρέπεται ή όχι η εν λόγω 
επέμβαση και υπό ποιους όρους και διαδικασία. Ειδικότε¬ 
ρα με δεδομένατα υποδεικνυόμενα έργα και εφόσον επι¬ 
τρέπεται η επέμβαση θα μπορεί να θέτει όρους και προϋ¬ 
ποθέσεις βάσει των οποίων τα έργα αυτά θα μπορούν να 
εκτελεσθούν με την ελάχιστη δυνατή επιβάρυνση προκει- 
μένου ναληφθούν υπόψη κατά την σύνταξη των περιβαλ¬ 
λοντικών όρων. Η εξέταση αυτή θα αφορά στο σύνολο 
της εκτάσεως που υποδεικνύεται από τον αιτούντα φο¬ 
ρέα εντός περιγράμματος με ορθογώνιες συντεταγμένες 
των κορυφών του πολυγώνου και χρήση του προβολικού 
συστήματος ΗΑΤΤ ή ΕΓΧΑ87. Σε κάθε περίπτωση θα ανα- 
φέρεται σαφώς ότι εντός της εκτάσεως αυτής θα γίνουν 
μόνον οι επεμβάσεις για τα εγκεκριμένα έργα (θεμέλια, 
οδοποιία, κτίριο ελέγχου, δίκτυο κ.λπ.). Η ανωτέρω γνω¬ 
μοδότηση θα κοινοποιείται στις Υπηρεσίες που εμπλέκο¬ 
νται με την περιβαλλοντική αδειοδοτική διαδικασία, όπως 
η ΕΥΠΕ η Διεύθυνση ΠΕ.ΧΩ. της οικείας Περιφέρειας. 

β) Πολεοδομική Υπηρεσία 

1. Εξέταση εάν η έκταση βρίσκεται εντός ή εκτός Ζώνης 
Οικιστικού Ελέγχου (ΖΟΕ). 

2. Εξέταση εάν η έκταση βρίσκεται εντός ή εκτός Γενι¬ 
κού Πολεοδομικού Σχεδίου (ΓΠΣ). 

3. Επαλήθευση της ικανοποίησης της απαίτησης του 
άρθρου 7 παρ.3του από 24.4.85 Π.Δ. (ΦΕΚ Δ 181) όπως 
τροποποιήθηκε με το από 16.5.1989 (ΦΕΚ Δ 293) για από¬ 
σταση των εγκαταστάσεων Α.Π.Ε. μεγαλύτερη των 500 
μέτρων από τα όρια γειτονικών οικισμών. 

γ) Εφορείες Προϊστορικών και Κλασικών Αρχαιοτή¬ 
των, οι Εφορείες Βυζαντινών Αρχαιοτήτων και οι Εφο¬ 
ρείες Νεοτέρων Μνημείων. 

1. Διερεύνηση εάν η έκταση ευρίσκεται εντός αρχαιο¬ 
λογικού χώρου ή πλησίον χώρου ή μνημείου ευθύνης της, 
σύμφωνα με την ισχύουσα νομοθεσία. 

2. Επιβολή όρων για την παρακολούθηση από εκπρό¬ 
σωπο της Αρχαιολογικής Υπηρεσίας των εκσκαφικών ερ¬ 
γασιών για την αντιμετώπιση του ενδεχομένου αποκάλυ¬ 
ψης αρχαίων σύμφωνα με το Ν. 3028/2002 «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς» (ΦΕΚ Α 153/27.6.02) 

δ. Υπηρεσία Πολιτικής Αεροπορίας 

Διερεύνηση της δυνατότητας εγκατάστασης του σταθ¬ 
μού ανανεώσιμης ηλεκτροπαραγωγής στην προτεινόμε- 
νη θέση, με βάση την απόφαση του Διοικητού της Υπη¬ 
ρεσίας Πολιτικής Αεροπορίας 35694/6190/2000 «Προ¬ 
στασία των Αεροπορικών Εγκαταστάσεων από τον 

κίνδυνο της ανάπτυξης κατασκευών- εμποδίων γύρω 
από αυτές, καθώς και της Αεροπλοίας εκ των υπερυψη¬ 
λών ανά τη χώρα κατασκευών» (ΦΕΚ Β 1133) και τις απαι¬ 
τήσεις της Σύμβασης του Σικάγο περί Οργανισμού Διε¬ 
θνούς Πολιτικής Αεροπορίας που κυρώθηκε με το Ν. 
211/1947 «Περί κυρώσεωςτης σύμβασης του Σικάγο πε¬ 
ρί Διεθνούς Πολιτικής Αεροπορίας (ΙΟΑΟ) και ειδικότερα 
τα παραρτήματα 14 και 10 κ.λπ. της Σύμβασης (ΦΕΚΑ35) 
καθώς και τους κανονισμούς της Υπηρεσίας Πολιτικής 
Αεροπορίας. 

ε. Γενικό Επιτελείο Εθνικής Άμυνας 

1. Διερεύνηση εάν από την εγκατάσταση και λειτουργία 
των εγκαταστάσεων ανανεώσιμης ηλεκτροπαραγωγής 
επηρεάζει από πλευρά στρατιωτικής ασφάλειας, στρα¬ 
τιωτική εγκατάσταση οποιουδήποτε εκ των τριών σωμά¬ 
των 

2. Εφόσον από την διερεύνηση προκύπτει πιθανότητα 
αρνητικής επίδρασης, θα εξετάζεται η δυνατότητα συνύ¬ 
παρξης των εγκαταστάσεων με παράλληλη μερική ή συ¬ 
νολική επαναχωροθέτηση του σταθμού ανανεώσιμης 
ηλεκτροπαραγωγής. Στα πλαίσια της διαδικασίας αυτής 
ο αϊτών φορέας δύναται να υποβάλλει επιπλέον στοιχεία 
απευθείας στον κατά τόπο αρμόδιο Σχηματισμό καθώς 
και στην αρμόδια Υπηρεσία του ΓΕΕΘΑ. 

3. Θα τίθενται οποιεσδήποτε γενικές ή ειδικές προϋπο¬ 
θέσεις για την εγκατάσταση του εν λόγω έργου στην υπο- 
δειχθείσα θέση. 

στ. Οργανισμός Τηλεπικοινωνιών Ελλάδος 

1. Διερεύνηση εάν εντός ή σε συγκεκριμένη απόσταση 
από την έκταση ενδιαφέροντος υπάρχει εγκατάσταση 
του οργανισμού. Στην περίπτωση που υπάρχει, έλεγχος 
εάν η λειτουργία της εν λόγω εγκατάστασης επηρεάζεται 
από την ύπαρξη του σταθμού ανανεώσιμης ηλεκροπαρα- 
γωγής. 

2. Σε περίπτωση ύπαρξης εγκαταστάσεων για τις οποί¬ 
ες υπάρχει ένδειξη ότι επηρεάζονται από την λειτουργία 
του σταθμού ανανεώσιμης ηλεκροπαραγωγής, θα πρέπει 
να δίδονται στοιχεία των εγκαταστάσεων αυτών καθώς 
και η έκταση του σταθμού ανανεώσιμης ηλεκτροπαραγω¬ 
γής που επηρεάζει, με έμφαση στην αναλυτική τεκμηρίω¬ 
ση του τρόπου με την παράθεση σχετικών προδιαγραφών 
αυτών. 

3. Σε καμία περίπτωση δεν λαμβάνονται υπόψη προ¬ 
γράμματα νέων εγκαταστάσεων για τα οποία δεν έχει ξε¬ 
κινήσει η διαδικασία αδειοδότησής των. 

ζ. Εθνικός Οργανισμός Τουρισμού 

Διερεύνηση για την ύπαρξη τουριστικών εγκαταστάσε¬ 
ων, εγκεκριμένου σχεδιασμού ή υφιστάμενων προγραμ¬ 
μάτων τουριστικής ανάπτυξης στην θέση εγκατάστασης 
του σταθμού ανανεώσιμης ηλεκροπαραγωγής ή σε από¬ 
σταση μικρότερη των 500 μέτρων. 

Αρθρο 6 

Διαδικασία Έκδοσης Έγκρισης Επέμβασης 

1. Για την έκδοση έγκρισης επέμβασης κατατίθεται, μετά 
την έκδοση της αδείαςπαραγωγής, αίτηση στον αρμόδιο Γε¬ 
νικό Γραμματέα της οικείας Περιφέρειας μαζί με τα ανα¬ 
γκαία δικαιολογητικάτου άρθρου 8 παρ. 1.3. της παρούσης. 
Γιατηνέκδοση της έγκρισης επέμβασης συνεκτιμάται η σχε¬ 
τική γνωμοδότηση του Δασαρχείου (αρθ. 4 παρ. 1 γ της πα¬ 
ρούσης) και η Μελέτη Περιβαλλοντικών Επιπτώσεων. 


2. Η τελική έκταση για την οποία θα εκδίδεται η έγκριση 
επέμβασης θα προκύπτει αφού ληφθούν υπόψη, οι ελάχι¬ 
στες αποστάσεις των έργων από άλλες χρήσεις με βάση 
την Υπουργική Απόφαση 2000/2002 (ΦΕΚ Β 158), σε συν¬ 
δυασμό με την προβλεπόμενη ελάχιστη έκταση για την 
έκδοση οικοδομικής αδείας σε περιοχές εκτός σχεδίου 
πόλεως. Η χάραξη της εκτάσεως θα γίνεται στην φάση 
της σύνταξης από την αρμόδια δασική υπηρεσίατου πρω¬ 
τοκόλλου εγκατάστασης του έργου. 

Άρθρο 7 
Προθεσμίες 

1. Οι προθεσμίες για τη διαβίβαση από την αδειοδοτού- 
σα αρχή στις Υπηρεσίες ή τους φορείς που είναι αρμόδι¬ 
οι για την έκδοση των γνωμοδοτήσεων είναι σε εργάσιμες 
ημέρες οι κατωτέρω: 

Μέσα σε δέκα (10) εργάσιμες ημέρες από την υποβολή 
της αίτησης και του πλήρους φακέλου αδειοδότησης 
ενός έργου ΑΠΕ, η αρμόδια ως άνω υπηρεσία αδειοδότη- 
σης υποχρεούται να διαβιβάσει τον πλήρη φάκελο σε 
όλους τους αρμόδιους προς γνωμοδότηση φορείς, οι 
οποίοι μέσα στην τακτή και αποκλειστική χρονική προθε¬ 
σμία που καθορίζεται αμέσως παρακάτω, πρέπει να απο- 
στείλουν τη σχετική γνωμοδότησή τους στην αδειοδο- 
τούσα υπηρεσία: 

α) Για την ΠΠΕΑ: μέσα σε δέκα πέντε (15) εργάσιμες 
ημέρες από την παραλαβή, από τους κατά περίπτωση 
γνωμοδοτούντες φορείς, του σχετικού φακέλου . 

β) Για την ΕΠΟ: μέσα σε τριάντα πέντε (35) εργάσιμες 
ημέρες από την παραλαβή της ΜΠΕ, από τους κατά περί¬ 
πτωση γνωμοδοτούντες φορείς. 

γ) Γ ια την έγκριση επέμβασης ή την άδεια παραχώρη¬ 
σης : μέσα σε δεκαπέντε 15 εργάσιμες ημέρες από την 
παραλαβή από το Δασαρχείο του σχετικού φακέλου. 

Σε περίπτωση άπρακτης παρέλευσης των παραπάνω 
προθεσμιών θα θεωρούνται θετικές οι απαντήσεις των 
γνωμοδοτούντων φορέων, και η σχετική αίτηση αδειοδό- 
τησης θα προωθείται στο επόμενο στάδιο. 

4. Η απόφαση περιβαλλοντικής αδειοδότησης χορηγεί¬ 
ται, για μεντην ΠΠΕΑ μέσα σε πέντε (5) εργάσιμες ημέρες 
από την παραλαβή των ως άνω γνωμοδοτήσεων ή άλλως 
από την άπρακτη παρέλευση της προθεσμίας για την υπο¬ 
βολή τους στην αρμόδια υπηρεσία αδειοδότησης της, για 
δε την ΕΠΟ μέσα σε δέκα πέντε (15) εργάσιμες ημέρες 
από την παραλαβή των γνωμοδοτήσεων ή άλλως από την 
άπρακτη παρέλευση της προθεσμίας για την υποβολή 
τους. 

5. Η έγκριση επέμβασης σε δάσος ή δασική έκταση χο¬ 
ρηγείται από τον Γ ενικό Γ ραμματέα της οικείας Περιφέ¬ 
ρειας μέσα σε 40 εργάσιμες ημέρες από την υποβολή σε 
αυτόν της σχετικής αίτησης και του φακέλου. Προαπαι- 
τούμενο για τη χορήγηση της έγκρισης επέμβασης είναι 
η έγκριση περιβαλλοντικών όρων του συγκεκριμένου έρ¬ 
γου ΑΠΕ. 

6. Με σκοπό την επιτάχυνση μέσω της μείωσης των «νε¬ 
κρών» χρόνων της αδειοδοτικής διαδικασίας, παρέχεται 
η ευχέρεια στον αιτούντα να υποβάλει απ' ευθείας το σχε¬ 
τικό φάκελο αδειοδότησης στους αρμόδιους γνωμοδο¬ 
τούντες φορείς, για τη λήψη της απαιτούμενης γνωμοδό¬ 
τησης, με ταυτόχρονη υποβολή ακριβούς αντιγράφου 
του αιτήματος και στην αρμόδια για την αδειοδότηση 
υπηρεσία. 

Άρθρο 8 

Περιεχόμενα φακέλων: 

1. Τα περιεχόμενα των φακέλων για όλες τις κατηγορίες 
έργων, όπως αυτές καθορίσθηκαν με την 15393/2332/ 
2002 Κ.Υ.Α (ΦΕΚ Β 1022), ορίζονται ως ακολούθως: 

1.1. ΦΑΚΕΛΟΣ Π Π ΕΑ 

Ο φάκελος αυτός θα περιλαμβάνει τα εξής δικαιολογη- 
τικά: 

• ΤΕΧΝΙΚΗ ΠΕΡΙΓΡΑΦΗ ΤΟΥ ΕΡΓΟΥ 

• ΠΡΟΜΕΛΕΤΗ ΠΕΡΙΒΑΛΛΟΝΤΙΚΩΝ ΕΠΙΠΤΩΣΕΩΝ 

• ΧΑΡΤΕΣ ΚΑΙ ΦΩΤΟΓΡΑΦΙΚΟ ΥΛΙΚΟ 

Αναλυτικότερα, κάθε ένα από τα παραπάνω δικαιολο- 

γητικά του φακέλου θα έχει ως εξής : 

α) ΤΕΧΝΙΚΗ ΠΕΡΙΓΡΑΦΗ ΤΟΥ ΕΡΓΟΥ 

• Ονομασία και είδος έργου (μέγεθος, τεχνολογία) 

• Γεωγραφική θέση και υπάρχουσα κατάσταση περι¬ 
βάλλοντος 

• Συνοπτική περιγραφή έργου (έκταση και είδος επέμ¬ 
βασης και μέτρα πρόληψης και αντιμετώπισης των επι¬ 
πτώσεων) 

β) ΠΡΟΜΕΛΕΤΗ ΠΕΡΙΒΑΛΛΟΝΤΙΚΩΝ ΕΠΙΠΤΩΣΕΩΝ 

• Γενική περιγραφή έργου (θέση, είδος, έκταση) 

• Το είδος, την εφαρμοζόμενη τεχνολογία, τα γενικά τε¬ 
χνικά χαρακτηριστικά του έργου ή της δραστηριότητας 

• Τις συνθήκες της περιοχής που θα πραγματοποιηθεί 
το έργο ή η δραστηριότητα. 

- Τοπογραφικές συνθήκες 

- Αναφορά σε τυχόν εγκεκριμένα χωροταξικά και ρυθμι¬ 
στικά σχέδια, πολεοδομικά σχέδια και χρήσεις γης που 
εφαρμόζονται στην προτεινόμενη περιοχή εγκατάστα¬ 
σης του έργου ή της δραστηριότητας. 

- Γ εωλογικές - υδρολογικές και εδαφολογικές συνθήκες 

- Κλιματολογικές συνθήκες 

- Βλάστηση - πανίδα - βιότοποι 

- Τοπίο - αισθητική εκτίμηση 

- Τυχόν υφιστάμενη διαχείριση δασικών εκτάσεων 

• Τη χρήση των φυσικών πόρων 

• Τη σωρευτική δράση με άλλα έργα ή δραστηριότητες 

• Την παραγωγή αποβλήτων 

• Τηνπροκαλούμενη ρύπανση και τις οχλήσεις 

• Μεταβολές στη γεωμορφολογία και επιπτώσεις στο 
τοπίο. 

• Επιπτώσεις στη βλάστηση - βιότοπους 

• Επιπτώσεις στην πανίδα 

• Επιπτώσεις στον υδρολογικό κύκλο και στις υφιστά¬ 
μενες χρήσεις του νερού 

• Κίνδυνοι (φωτιάς, ξήρανσης) κ.λ.π. στο χώρο επέμ¬ 
βασης και στην ευρύτερη δασική περιοχή 

• Επιπτώσεις από λύματα 

• Ειδική μελέτη θορύβου 

- Φωτορεαλιστική απεικόνιση της εγκατάστασης 

- Επιπτώσεις στην Κοινωνική και Αναπτυξιακή φυσιο¬ 
γνωμία της περιοχής. 

• Επιπτώσεις στο Πολιτιστικό και Ανθρωπογενές Περι¬ 
βάλλον 


• Την πρόληψη ατυχημάτων ιδίως από την χρήση ου¬ 
σιών ή τεχνολογίας 

• Περιγραφή των μέτρων που προβλέπονται προκειμέ- 
νου να αποφευχθούν, να μειωθούν και εφόσον είναι δυ¬ 
νατόν, να επανορθωθούν σημαντικές δυσμενείς επιπτώ¬ 
σεις. 

- Αποκατάσταση γεωμορφολογίας 

- Μέτρα για τη διατήρηση ειδών βιοτόπων 

- Διατήρηση - αποκατάσταση του χαρακτήρα του τοπί¬ 
ου - αισθητική αναβάθμιση 

- Μέτρα για την προληπτική και κατασταλτική προστα¬ 
σία της βλάστησης. 

• Συνοπτική περιγραφή των κυρίων εναλλακτικών λύ¬ 
σεων που μελετά ο Κύριος του Έργου ή της δραστηριό¬ 
τητας και υπόδειξη των κυρίων λόγων της επιλογής του, 
λαμβανομένων υπ’ όψη των επιπτώσεων του στο περι¬ 
βάλλον. 

• Τα οφέλη για την εθνική οικονομία, την εθνική ασφά¬ 
λεια, τη δημόσια υγεία και την εξυπηρέτηση άλλων λόγων 
δημόσιου συμφέροντος. 

• Θετικές επιπτώσεις στο φυσικό και ανθρωπογενές 
περιβάλλον σε μία ευρύτερη περιοχή από εκείνη που επη¬ 
ρεάζεται άμεσα από το έργο ή τη δραστηριότητα. 

• Αναγκαία μέτρα μετά την οριστική παύση της δρα¬ 
στηριότητας. 

γ) ΧΑΡΤΕΣ ΚΑΙ ΦΩΤΟΓΡΑΦΙΚΟ ΥΛΙΚΟ 

• Τοπογραφικοί χάρτες κατάλληλης κλίμακας 
(1:50.000 και 1:5.000), που θα αποτυπώνουν τη θέση και 
την έκταση του έργου, όπως και τις υφιστάμενες υποδο¬ 
μές και χρήσεις στην περιοχή. Επίσης στους ανωτέρω 
χάρτες θα αποτυπώνεται σε επίπεδο προμελέτης - βασι¬ 
κού σχεδιασμού, σύμφωνα με τα οριζόμενα στην παρ. 1 
του άρθρου 9 της παρούσης, η όδευση του δικτύου δια¬ 
σύνδεσης του Σταθμού Παραγωγής Ενέργειας με το τυ¬ 
χόν υφιστάμενο δίκτυο μεταφοράς ενέργειας. 

• Φωτογραφικό υλικό της θέσης εγκατάστασης, τόσο 
από το εσωτερικό της, όσο και από χαρακτηριστικά ση¬ 
μεία της ευρύτερης περιοχής. 

Ειδικά για τα έργα της Δεύτερης (Β') κατηγορίας του Ν. 
3010/02, όπως εξειδικεύθηκαν με την υπουργική απόφα¬ 
ση 15393/2332/2002, εφόσον η αρμόδια αδειοδοτούσα 
Υπηρεσία, κατά την εξέταση της Προμελέτης Περιβαλλο¬ 
ντικών Επιπτώσεων (Π.Π.Ε.), κρίνει ότι το συγκεκριμένο 
έργο ή δραστηριότητα δεν προκαλεί σημαντικές επιπτώ¬ 
σεις στο περιβάλλον, τότε η Π.Π.Ε. αποτελεί την Μελέτη 
Περιβαλλοντικών Επιπτώσεων (Μ.Π.Ε.) για την απαιτού- 
μενη έγκριση των περιβαλλοντικών όρων. 

1.2. ΦΑΚΕΛΟΣ ΕΠΟ 

Ο φάκελος αυτός περιλαμβάνει την πλήρη Μελέτη Πε¬ 
ριβαλλοντικών Επιπτώσεων (Μ.Π.Ε.) του έργου, η οποία 
θα αναλύει εκτενέστερα και αναλυτικότερα το σύνολο 
των στοιχείων που περιέχονται στην Προμελέτη Περιβαλ¬ 
λοντικών Επιπτώσεων (ΠΠΕΑ). 

1.3. ΦΑΚΕΛΟΣ ΕΓΚΡΙΣΗΣ ΕΠΕΜΒΑΣΗΣ 

Ο φάκελος αυτός θα περιλαμβάνει τα εξής δικαιολογη- 
τικά: 

• ΤΕΧΝΙΚΗ ΠΕΡΙΓΡΑΦΗ ΤΟΥ ΕΡΓΟΥ 

• ΧΑΡΤΕΣ ΚΑΙ ΦΩΤΟΓΡΑΦΙΚΟ ΥΛΙΚΟ 

όπως αυτά καθορίζονται παραπάνω στη παράγραφο 1.1. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Γ 2. Η απόφαση αυτή να δημοσιευθεί στην Εφημερίδατης 

Λοιπές διατάξεις Κυβερνήσεως. 


Άρθρο 9 

Λοιπές διατάξεις 

1. Τόσο στην ΠΠΕΑ όσο και στη ΜΠΕ, θα περιλαμβάνε¬ 
ται χωριστό κεφάλαιο, το οποίο θα αναφέρεται στα έργα 
που σχετίζονται με το δίκτυο διασύνδεσης, σε επίπεδο 
προμελέτης - βασικού σχεδιασμού. Η αδειοδότηση των 
άνω έργων διασύνδεσης θα γίνεται σύμφωνα με την κεί¬ 
μενη Νομοθεσία. 

2. Ειδικά για έργα αιολικών πάρκων, επιτρέπεται η με¬ 
ταβολή της ισχύος των ανεμογεννητριών και της συνο¬ 
λικής ισχύος του αιολικού πάρκου μέχρι και ±15%, κα¬ 
θώς και η μεταβολή της σχετικής χωροθέτησης των 
ανεμογεννητριών μέσα στο δεδομένο χώρο εγκατά¬ 
στασης του αιολικού πάρκου, σύμφωνα με το Άρθρ. 5 
παρ. (α) της παρούσας, χωρίς να απαιτείται τροποποί¬ 
ηση των περιβαλλοντικών του όρων ή της άδειας εγκα¬ 
τάστασής του, υπό την προϋπόθεση ότι δεν μεταβάλ¬ 
λεται ο συνολικός αριθμός των ανεμογεννητριών. Στην 
περίπτωση αυτή, ενημερώνεται εγγράφως η αδειοδο- 
τούσα υπηρεσία από τον ενδιαφερόμενο, για τις επελ- 
θούσες μεταβολές, και προσαρμόζεται αντίστοιχα η 
άδεια εγκατάστασης, χωρίς ανάγκη επαναδειοδότη- 
σης. 

3. Επίσης ειδικά για τα Αιολικά Πάρκα και εφόσον υπάρ¬ 
ξει αναχωροθέτηση των ανεμογεννητριών στη φάση του 
τελικού σχεδιασμού του έργου, μέσα όμως στο δεδομένο 
περίγραμμα που έχει ήδη υποβληθεί από τον ενδιαφερό¬ 
μενο, τότε απαιτείται απλώς η ενημέρωση της αδειοδο- 
τούσας υπηρεσίας μη απαιτουμένης της εκ νέου γνωμο¬ 
δότησης ή αδειοδότησηςτου έργου. 

4. Εφ’όσον δύο ή περισσότερα έργα ΑΠΕ, που ανήκουν 
στον ίδιο αιτούντα, βρίσκονται σε μικρή απόσταση μετα¬ 
ξύ τους, ώστε να απαιτείται η συνολική αποτίμηση των 
επιπτώσεώντους, δίνεται η δυνατότητα, κατόπιν αιτήσε- 
ως του ενδιαφερομένου, τα έργα αυτά να εξετάζονται 
από την αδειοδοτούσα υπηρεσία διαδοχικά και σωρευτι- 
κά, δηλαδή να εξετάζεται το πρώτο αφ’ εαυτού, το δεύ¬ 
τερο σε συνάρτηση με το πρώτο, το τρίτο σε συνάρτηση 
με το πρώτο και το δεύτερο μαζί, κ.ο.κ. Στην αποτίμηση 
της ως άνω σωρευτικής δράσης των έργων θα λαμβάνο- 
νται υπόψη και τα έργα εκείνα (ΑΠΕ ή λοιπά) στην ευρύ¬ 
τερη περιοχή, που έχουν άδεια λειτουργίας ή εγκατά¬ 
στασης. 

Μετά την λήξη της λειτουργίας του Σταθμού Παρα¬ 
γωγής Ενέργειας, η εταιρεία που εκμεταλλεύεται τον 
Σταθμό, υποχρεούται να απομακρύνει τις εγκαταστά¬ 
σεις και να αποκαταστήσει το τοπίο στην αρχική του 
μορφή. 

5 Με την έκδοση της παρούσας καταργούνται όλες οι 
Υπουργικές αποφάσεις και εγκύκλιοι εφόσον ρυθμίζουν 
κατά διαφορετικό τρόπο τη διαδικασία έκδοσης των προ- 
αναφερομένων αδειών. 

Άρθρο 10 
Έναρξη ισχύος 

1. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ¬ 
βερνήσεως. 


Αθήνα, 18 Απριλίου 2003 

οι ΥΠΟΥΡΓΟΙ 


ΕΘΝΙΚΗΣ ΑΜΥΝΑΣ 

Γ. Π ΑΠΑΝΤΩΝ ΙΟΥ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

ΠΟΛΙΤΙΣΜΟΥ 

Ε. ΒΕΝΙΖΕΛΟΣ 


ΑΝΑΠΤΥΞΗΣ 

Α. ΤΣΟΧΑΤΖΟΠΟΥΛΟΣ 

ΓΕΩΡΓΙΑΣ 

Γ. ΔΡΥΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 


-♦- 

Αριθ. 12022 (3) 

Τροποποίηση της 13604/11.7.2002 απόφασης «Συγκρό¬ 
τηση της Εκτελεστικής Επιτροπής του Οργανισμού 
Ρυθμιστικού Σχεδίου Θεσσαλονίκης». 


Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 7 του Ν. 1561/1985 «Ρυθμι¬ 
στικό Σχέδιο και Πρόγραμμα Προστασίας Περιβάλλοντος 
της ευρύτερης περιοχής Θεσσαλονίκης». 

2. Το 255/13.111/2Π/19.3.2003 έγγραφο της ΤΕΔΚ Ν. 
Θεσσαλονίκης, αποφασίζουμε: 

Τροποποιείται η 13604/11.7.2002 απόφαση «Συγκρότη¬ 
ση της Εκτελεστικής Επιτροπής του Οργανισμού Ρυθμι¬ 
στικού Σχεδίου Θεσσαλονίκης» και ορίζεται ως αναπλη¬ 
ρωτής του εκπροσώπου της ΤΕΔΚ Νομού Θεσσαλονίκης 
ο Μπάτος Νικόλαος Δήμαρχος Ωραιοκάστρου σε αντικα¬ 
τάσταση του Γεωργίου Μυθήμη Δήμαρχου Μενεμένης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 68015 (4) 

Καθορισμός του ύψους της δικαστικής δαπάνης των δια- 
δίκων κατά την ακυρωτική διαδικασία στο Διοικητικό 
Πρωτοδικείο Λάρισας. 


Η ΟΛΟΜΕΛΕΙΑ 

ΤΟΥ ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ ΛΑΡΙΣΑΣ 
(Αριθ. απόφ. 1/2003) 

Έχοντας υπόψη τις διατάξεις της παρ. 1 του άρθρου 39 
του Π.Δ/τος 18/1989, όπως τροποποιήθηκε με το άρθρο 
34 του Ν. 2721/1999 (ΦΕΚΑ' 112) αποφάσισε τα εξής: 

Α. Καθορίζει τα ποσά που θα επιβάλλονται για τη δικα¬ 
στική δαπάνη των διαδίκων ως ακολούθως: 

1. Εκατό (100) ευρώ για την σύνταξη των δικογράφων 
της αιτήσεως ακυρώσεως, της τριτανακοπής, αιτήσεως 
ερμηνείας και διορθώσεως αποφάσεων και εκατό (100) 
ευρώ για την παράσταση σε κάθε συζήτηση των πληρε¬ 
ξουσίων δικηγόρων. 

2. Ογδόντα οκτώ (88) ευρώ για την σύνταξη του δικο¬ 
γράφου της παρεμβάσεως στην τακτική διαδικασία (αιτή- 
σεως ακυρώσεως) και εκατό (100) ευρώ για την παρά¬ 
σταση σε κάθε συζήτηση του πληρεξουσίου δικηγόρου 
του παρεμβαίνοντος. 

3. Πενήντα (50) ευρώ για την σύνταξη των δικογράφων 
αιτήσεως αναστολής και αιτήσεως ανακλήσεως και ογδό¬ 
ντα οκτώ (88) ευρώ για την παράσταση σε κάθε συζήτηση 
σε συμβούλιο κατά την διαδικασία προσωρινής προστα¬ 
σίας και 

4. Σαράντα πέντε (45) ευρώ για την σύνταξη του δικο¬ 
γράφου της παρεμβάσεως σε αίτηση αναστολής (κατ’α- 
κρίβεια υπομνήματος από τον δικαιούμενο να παρέμβει 
στην ακυρωτική διαδικασία) και ογδόντα οκτώ (88) ευρώ 
για την παράσταση του «παρεμβαίνοντος» σε συμβούλιο 
κατά την διαδικασία προσωρινής προστασίας. 

Β. Ορίζει ότι η απόφαση αυτή αρχίζει να ισχύει από τη 


δημοσίευσή της στην Εφημερίδα της Κυβερνήσεως και 
εφαρμόζεται σε όλες τις υποθέσεις, οι οποίες συζητού- 
νται μετά την έναρξη ισχύος της, ανεξαρτήτως του χρό¬ 
νου καταθέσεωςτου εισαγωγικού δικογράφου. 

Από τις διατάξεις αυτής της απόφασης δενπροκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 3 Απριλίου 2003 

Η Πρόεδρος του Δικαστηρίου 
ΣΤΑΥΡΟΥΛΑ ΜΠΡΟΥΣΤΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπΙΙρ: νννννν.θί.ςιΐ' - β-ιτΐ3ίΙ: \Λ/θβιτΐ35ΐθΓ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θπιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ϋϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

ΘΙΙΙΌ 

θϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β'καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θοιό ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































